
R O M Â N I A                                                                                                                                                                                                                    
JUDEŢUL TIMIŞ
ORAŞUL DETA
P R I M A R

Nr. 9.246/21.10.2021.                                                                                            

REFERAT DE APROBARE
a proiectului de hotărâre privind aprobarea devizului general estimativ și a cererii de finanțare privind investiția „REALIZARE VARIANTĂ DE OCOLIRE A ORAȘULUI DETA”.

            Prin Ordonanța de Urgență a Guvernului nr. 95/2021 a fost aprobat Programului National de Investiții “Anghel Saligny” în cadrul căruia se pot realiza obiective de investiţii care constau în realizarea de construcţii noi sau de lucrări de construire, reconstruire, consolidare, reparaţie, modernizare, modificare, extindere, reabilitare, după caz, schimbare de destinaţie, protejare, restaurare, conservare la construcţii existente şi care se încadrează în cel puţin una dintre următoarele categorii de investiţii:
a) alimentări cu apă şi staţii de tratare a apei;
b) sisteme de canalizare şi staţii de epurare a apelor uzate, inclusiv canalizare pluvială şi sisteme de captare a apelor pluviale;

c) drumurile publice clasificate şi încadrate în conformitate cu prevederile legale în vigoare ca drumuri judeţene, drumuri de interes local, respectiv drumuri comunale şi/sau drumuri publice din interiorul localităţilor, precum şi variante ocolitoare ale localităţilor;

d) poduri, podeţe, pasaje sau punţi pietonale, inclusiv pentru biciclete şi trotinete electrice;

e) sisteme de distribuţie a gazelor naturale, inclusiv a branşamentelor, precum şi a racordului la sistemul de transport al gazelor naturale.
Prin acest program se urmărește:

-susţinerea realizării obiectivelor de investiţii care permit asigurarea în cel mai scurt timp a unor servicii esenţiale pentru creşterea calităţii vieţii în toate localităţile din România, punându-se mai mult accent, în conformitate cu obligaţiile prevăzute în legislaţia internă şi europeană, pe apă şi canal, drumuri şi reţele de gaze,

-să se asigure un climat investiţional atractiv pentru localităţile României, menit să ducă la creşterea numărului de locuri de muncă.
      Având în vedere prevederile O.U.G. nr. 95/2021 pentru aprobarea Programului National de Investiții “Anghel Saligny” și ale art. 6, alin. (1), lit. b) din Normele metodologice pentru punerea în aplicare a prevederilor Ordonanţei de urgenţă a Guvernului nr. 95/2021 pentru aprobarea Programului naţional de investiţii "Anghel Saligny", pentru categoriile de investiţii prevăzute la art. 4 alin. (1) lit. a)-d) din Ordonanţa de urgenţă a Guvernului nr. 95/2021, aprobate prin Ordinul Ministrului Dezvoltării, Lucrărilor Publice și Administrației nr. 1333/2021, am iniţiat proiectul de hotărâre privind aprobarea devizului general estimativ și a cererii de finanțare privind investiția „REALIZARE VARIANTĂ DE OCOLIRE A ORAȘULUI DETA”.

